b'\n_START_ARTICLE_\nMatavaibukta\n_START_PARAGRAPH_\nMatavaibukta (fransk Baie de Matavai) er ei bukt ved Pointe V\xc3\xa9nus i Mahina nordvest p\xc3\xa5 Tahiti. Det var et sted der europeiske sj\xc3\xb8farende p\xc3\xa5 1700-tallet s\xc3\xb8kte havn, og der kontakten mellom tahitiere og europeere f\xc3\xb8rst fant sted. _NEWLINE_Samuel Wallis kalte bukta Matavai Port Royal Harbour, mens James Cook ga den navnet Royal Bay. De f\xc3\xb8rste misjon\xc3\xa6rene fra London Missionary Society steg i land her i 1797, og ble m\xc3\xb8tt av Pomare II._NEWLINE_Det ble oppdaget sandbanker som gjorde farvannet farlig ved vind fra vest og s\xc3\xb8rvest. Skip forliste og Matavaibukta ble etter hvert oppgitt som havn til fordel for Papeete, der havnen er beskyttet \xc3\xa5ret rundt.'